3225 Χόαγκ

Ο Χόαγκ (Hoag) είναι ένας αστεροειδής που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε στις 20 Αυγούστου 1982 από το ζεύγος των Αμερικανών αστρονόμων Καρολίν και Γιουτζήν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ στην Καλιφόρνια. Πήρε το όνομά του προς τιμήν του Αμερικανού αστρονόμου Άρθουρ Χόαγκ (1921-1999). Η αρχική προσωρινή ονομασία του, ήταν 1982 QQ και έλαβε την οριστική του ονομασία στις 27 Δεκεμβρίου 1985 (M.P.C. 10311).

Ο 3225 Χόαγκ ανήκει στην Οικογένεια αστεροειδών της Ουγγαρίας.Spratt, Christopher E. (April 1990). «The Hungaria group of minor planets». Journal of the Royal Astronomical Society of Canada. 84 (2): 123–131. Bibcode:1990JRASC..84..123S. ISSN 0035-872X. Retrieved 1 April 2016. Επίσης, είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερες από χίλιες γήινες ημέρες, καθώς χρειάζεται 941,37 ημέρες ή 2 έτη και 7 μήνες.

Η τροχιά του 3225 Χόαγκ βρίσκεται σε μέση απόσταση 1,8798 Αστρονομικών Μονάδων (Astronomical Unit / AU) από τον Ήλιο. Επίσης, αξιοσημείωτη είναι η μεγάλη κλίση της τροχιάς του ως προς την εκλειπτική, πάνω από 25 μοίρες, κάτι που θα καθιστούσε δαπανηρότερη μία πιθανή αποστολή διαστημοπλοίου από τη Γη προς αυτόν.

 Φυσικά χαρακτηριστικά 
Η μέση διάμετρος του Χόαγκ εκτιμάται σε 12,8 χιλιόμετρα. Ο Χόαγκ περιστρέφεται γύρω από τον εαυτό του μία φορά κάθε 2 ώρες, 22 λεπτά και 18 δευτερόλεπτα, μια ταχεία περιστροφή, ακόμα και για αστεροειδή.

 Αναφορές 

 Εξωτερικοί σύνδεσμοι - πηγές 
 Τροχιά από το JPL (Java) / Εφημερίδα.
 Asteroid Lightcurve Database (LCDB), query form (info )
 Dictionary of Minor Planet Names, Google books.
 Asteroids and comets rotation curves, CdR – Observatoire de Genève, Raoul Behrend.
 Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Χοαγκ
Χοαγκ